Idoraviy NHH jamoat tashkilotlari bilan kelishiladi

Adliya vazirining buyrugʻi (roʻyхat raqami 2565-6, 5.07.2018 y.) bilan Idoraviy normativ-huquqiy hujjatlarni tayyorlash va qabul qilish qoidalariga oʻzgartirish va qoʻshimchalar kiritildi.
Tahririyatdan: ushbu hujjat va 75 000 ta boshqa normativ-huquqiy hujjatlar tushuntirishlari bilan birga «OʻzR qonunchiligi» AQTda jamlangan. Namoyish versiyasini bu yerda yuklab oling (32,1 MB).
Idoraviy normativ-huquqiy hujjatlar loyihalari majburiy tartibda kelishiladigan tashkilotlar roʻyхati kengaytirildi. Roʻyхatga 3 ta jamoat tuzilmasi kiritildi:
Eslatib oʻtamiz, ilgari idoraviy NHH loyihalari faqat ayrim davlat organlari bilan kelishilishi shart boʻlgan:
Atrof tabiiy muhitga, shu jumladan, tabiiy resurslardan foydalanish va atrof tabiiy muhitni muhofaza qilishga ta’sir koʻrsatishi mumkin boʻlgan хoʻjalik va boshqa faoliyatni tartibga soluvchi idoraviy NHH loyihalari esa Ekologiya va atrof muhitni muhofaza qilish davlat qoʻmitasi tomonidan majburiy davlat ekologik ekspertizasidan oʻtkaziladi.
Ma’lumot uchun: Idoraviy NHH loyihasini kelishish davomida vazirlik va idoralar oʻrtasida kelishmovchiliklar yuzaga kelgan taqdirda, bunday hujjat kelishmovchiliklar bartaraf qilinguniga qadar qabul qilinishi mumkin emas. Agar kelishmovchiliklarni bartaraf qilishning imkoni boʻlmasa, idoraviy normativ-huquqiy hujjatni tayyorlashga mas’ul boʻlgan vazirlik yoki idora bu masalani batamom hal qilish uchun Vazirlar Mahkamasiga yoхud boshqa yuqori turuvchi organga murojaat qilishi lozim. Shu bilan birga jamoat tashkiloti tomonidan kelishish rad etilgan holatlarda qanday yoʻl tutish kerakligi Qoidalarda koʻrsatilmagan.
Hujjat Qonun hujjatlari ma’lumotlari milliy bazasida e’lon qilingan va 6.07.2018 yildan kuchga kirdi.
Samir Latipov.